OpenLLM-France/wikimedia huggingface dataset:
# Ludwig Hussak

Ludwig Hussak (Viena, 31 de juliol de 1883 - 5 de juliol de 1965) és un exfutbolista austríac de la dècada de 1900. Fou 14 cops internacional amb la selecció austríaca amb la qual participà en els Jocs Olímpics d'Estiu de 1912. Pel que fa a clubs, defensà els colors de Vienna Cricket i SV Amateure Wien.

## Referències

* ↑ Player profile - Austria Archive (alemany)
* ↑ Ludwig Hussak a National-Football-Teams.com (anglès)
# London Transport

«London Transport» té aquests significats:
* London Passenger Transport Board (1933–1948)
* London Transport Executive (1948–1963)
* London Transport Board (1963–1970)
* Greater London Council (1970–1984) — branca de Greater London Council
* London Regional Transport (1984–2000)
* Transport for London (2000–present) — part de Greater London Authority
# Louis Le Nain

Louis Le Nain (Laon, 1593 - París, 23 de maig de 1648) fou un pintor francès del Barroc.

## Galeria

* Le Retour de baptême
* Sopar de pagesos
* Visita a l'àvia
* El carro
* La farga
* La família de la lletera
* Paisatge amb pagesos
* Dues nenes

## Referències

* ↑ «Louis Le Nain». [Consulta: 2 octubre 2022].
* ↑ Die kleine Enzyklopädie, Encyclios-Verlag, Zürich, 1950, Band 2, Seite 37

## Vegeu també

* Barroc i classicisme francès
# The Goddess of Sagebrush Gulch

The Goddess of Sagebrush Gulch és una pel·lícula muda de la Biograph dirigida per D. W. Griffith i protagonitzada per Blanche Sweet, Charles West i Dorothy Bernard. La pel·lícula, basada en el relat homònim de Bret Harte, es va estrenar el 25 de març de 1912.

## Argument

La deessa, és la noia més bonica i amb el caràcter més dolç de la petita ciutat minera de Sagebrush Gulch i molts dels miners, inclòs un jove prospector de mines, n’estan enamorats. Un dia, passejant pel camp és atacada per una serp i sortosament apareix Pete, que la salva. Tots dos se senten atrets mútuament i comencen a festejar. Un dia arriba de visita la germana de la deessa. Pete demana a aquesta germana que li guardi els estalvis i aquesta els guarda a la cabana on viuen les dues. Més tard, en descobrir que Pete està fascinat per la seva germana i veient que es casaran, la deessa decideix que abandonarà el poble. En aquell moment, l’amic de Pete, sabent que la noia guarda aquells estalvis. La deessa s’assabenta de la trama però, per despit, no fa cap esforç per demanar ajuda. Més tard la germana descobreix les intencions del noi i aquest la lliga en una cabana. Al mateix temps, el bon caràcter de la deessa fa que acabi decidint de demanar ajuda a diferents miners i arriba a temps per salvar la seva germana de morir cremada per culpa d’una cigarreta que els assaltants han deixat encesa per descuit dins de la cabana. Els miners acaben detenint els lladres. Pete es queda amb la germana però la deessa descobreix en el prospector un nou enamorat.

## Repartiment

* Blanche Sweet (la deessa)
* Charles West (Pete)
* Dorothy Bernard (la germana de la deessa)
* W. Chrystie Miller (el pare de la deessa)
* Charles Hill Mailes (l’amic de Pete)
* Harry Hyde (l'enginyer de mines)
* Christy Cabanne (malvat, no surt als crèdits)
* William A. Carroll (malvat, no surt als crèdits)
* Frank Evans (vaquer, no surt als crèdits)
* Charles Gorman
* Wilfred Lucas
* Anthony O'Sullivan
* Frank Opperman (vaquer, no surt als crèdits)
* Alfred Paget (vaquer, no surt als crèdits)
* W.C. Robinson (vaquer, no surt als crèdits)

## Referències

* ↑ Langman, Larry. A Guide to Silent Westerns (en anglès). Greenwood Publishing Group, 1992, p. 177. ISBN 978-0-313-27858-7.
* ↑ Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 209. ISBN 978-3-11-095194-3.
* ↑ Usai, Paolo Cherchi. The Griffith Project, Volume 6: Films Produced in 1912 (en anglès). Bloomsbury Publishing, 2019-07-25, p. 397. ISBN 978-1-83902-014-8.

## Enllaços externs

* Fragment de la pel·lícula a Youtube
# Cleveland Rebels

* Per a altres significats, vegeu «Cleveland (desambiguació)».
Els Cleveland Rebels varen ser una antiga franquícia de l'NBA amb seu a Cleveland (Ohio). Només van durar una temporada, la 1946-1947. Tot i que no hi ha cap jugador al Basketball Hall of Fame destacaren aquests jugadors:
* Leon Brown
* Frankie Baumholtz
* Ken Corley
* Ned Endress
* Bob Faught
* Pete Lalich
* Hank Lefkowitz
* George Nostrand
* Mel Riebe
* Irv Rothenberg
* Ed Sadowski
* Kenny Sailors
* Ben Scharnus
* Nick Shaback
* Vince Swihart
* Ray Wertis
# Medalla commemorativa de la Unitat d'Itàlia

La Medalla commemorativa de la Unitat d'Itàlia 1848-1918 (italià: Medaglia a ricordo dell'Unità d'Italia 1848-1918) és una medalla italiana, creada el 19 de gener de 1922 pel rei Víctor Manuel III.
Creada mitjançant Reial Decret n.1229 de 19 de gener de 1922, en record d'aquella instituïda a record de la Unitat d'Itàlia el 1883, i conservava les característiques principals d'aquella (disseny i galó).
Va ser atorgada a tots aquells combatents de la guerra 1915-1918 que van lluitar per completar la unitat d'Itàlia.
Es va fer una variant per ser atorgada a l'Associació de Mares i Vídues dels Caiguts, i una altra per a l'Associació Nacional dels Familiars dels Caiguts en Guerra. El disseny era el mateix, però al revers incloïen la inscripció "ASS. NAZ. MADRI E VEDOVE DEI CADUTI" o "ASS. NAZ. FAMIGLIE CADUTI IN GUERRA"
La medalla havia de ser adquirida per l'interessat.

## Disseny

Una medalla de bronze de 32mm de diàmetre. A l'anvers, l'efígie del Rei Víctor Manuel III mirant cap a l'esquerra, amb la inscripció "VITTORIO EMANUELE III RE D'ITALIA". Al revers, una corona de llorer. Al mig apareix la inscripció "UNITÀ D'ITALIA 1848-1918" en tres fileres.
Penja d'una cinta de 37mm d'ample, amb franges verticals amb els colors de la bandera italiana: al centre hi ha una franja verda de 13mm, i als costats, una blanca i una vermella de 6mm cadascuna.

## Bibliografia

* Ercoli, Ercole - Le Medaglie al Valore, al Merito e Commemorative - Militari e Civili nei Regni di Sardegna, d'Italia e nella Repubblica Italiana - 1793-1976 I.D.L. Milano 1976
# Medicago rigidula

Medicago rigidula és una espècie pertanyent a la família de les fabàcies que habita a tota l'àrea mediterrània. Habita en llocs d'herba, guarets, vores de camins i carreteres. És semblant a Medicago aculeata però amb la beina gairebé sempre espinosa i densament pilosa-glandular: espirals en sentit contrari a les agulles del rellotge. Floreix a la primavera.
# Mire usté

Mire usté va ser un programa de televisió de sàtira política d'Antena 3. Era un programa basat íntegrament en els esquetxos i paròdies polítiques. L'equip estava dirigit per Toni Soler i provenia del programa de ràdio Minoria absoluta. L'estructura estava formada per gags i cada bloc estava separat per la presentació d'un dels personatges en un petit escenari amb públic. El programa es va estrenar el 9 d'octubre de 2005 i va ser retirat el 4 de desembre, després d'una pèrdua progressiva d'audiència. És considerat l'embrió del Polònia.

## Referències

* ↑ Soler, Toni. «El llarg part de Polònia». A: El llibre mediàtic de Polònia. Barcelona: Columna, 2007, p. 23. ISBN 978-84-664-0811-0.
* ↑ Silió, Elisa «Antena 3 decide que 'Los hombres de Paco' y 'Mire usté' "descansen"». El País, 26-11-2005.
# Menjagrà de Puerto Rico

El menjagrà de Puerto Rico (Melopyrrha portoricensis) és un ocell de la família dels tràupid (Thraupidae).

## Hàbitat i distribució

Habita boscos, matoll àrid i manglars a l'illa de Puerto Rico.

## Taxonomia

El menjagrà de Saint Kitts (Melopyrrha grandis), ha estat considerat una subespècie del menjagrà de Puerto Rico, però actualment és ubicada a la seua pròpia espècie arran treballs com ara Garrido et Wiley 2003.

## Referències

* ↑ «Menjagrà de Puerto Rico». Cercaterm. TERMCAT, Centre de Terminologia. Rev. 20/10/2022(català)
* ↑ Garrido, Orlando H; James W. Wiley «The taxonomic status of the Puerto Rican Bullfinch (Loxigilla portoricensis) (Emberizidae) in Puerto Rico» (en anglès). Ornitologia Neotropical, 14, 2003, pàg. 91-98 [Consulta: 11 octubre 2024].
# Midwest (Wyoming)

Midwest és una població dels Estats Units a l'estat de Wyoming. Segons el cens del 2000 tenia 408 habitants.

## Demografia

Segons el cens del 2000, Midwest tenia 408 habitants, 149 habitatges, i 101 famílies. La densitat de població era de 358 habitants/km².
Dels 149 habitatges en un 38,9% hi vivien nens de menys de 18 anys, en un 53% hi vivien parelles casades, en un 11,4% dones solteres, i en un 32,2% no eren unitats familiars. En el 26,2% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,33.
Per edats la població es repartia de la següent manera: un 33,6% tenia menys de 18 anys, un 5,4% entre 18 i 24, un 29,9% entre 25 i 44, un 22,1% de 45 a 60 i un 9,1% 65 anys o més.
L'edat mediana era de 33 anys. Per cada 100 dones de 18 o més anys hi havia 99,3 homes.
La renda mediana per habitatge era de 30.000 $ i la renda mediana per família de 33.125 $. Els homes tenien una renda mediana de 28.000 $ mentre que les dones 20.625 $. La renda per capita de la població era de 12.891 $. Entorn del 25% de les famílies i el 29,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Midwest». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Midwest». American Fact Finder. Oficina del Cens dels Estats Units, 12-01-2010.
# Mohammed Abdulla Hassan Mohamed

Mohammed Abdulla Hassan Mohamed (Dubai, Emirats Àrabs, 2 de desembre de 1978) és un àrbitre de futbol. És àrbitre internacional de la FIFA des del 2010.

## Trajectòria

És àrbitre de la lliga dels Emirats Àrabs Units. Internacional amb l'AFC i la FIFA des del 2010, ha arbitrat partits de la Lliga de Campions de l'AFC, de la Copa d'Àsia 2015 i de la Copa del Món 2018.

## Referències

* ↑ «Mohammed Abdulla Hassan Mohamed - Profile» (en anglès). transfermarkt.de. [Consulta: 24 juny 2018].
* ↑ «Perú vs Francia: FIFA designó al árbitro del partido» (en castellà). La República, 21-06-2018. Arxivat de l'original el 25 de juny 2018. [Consulta: 24 juny 2018].
# Mikhàlevo

Mikhàlevo (en rus: Михалево) és un poble de l'óblast de Vólogda, a Rússia, que el 2002 tenia 110 habitants.

## Referències

* ↑ Постановление Губернатора области «Об изменениях в административно-территориальном устройстве Вытегорского района» от 27.06.2001 № 620Plantilla:Недоступная ссылка
# Millersburg

«Millersburg» té aquests significats:
* Millersburg (Indiana), població dels Estats Units a l'estat d'Indiana
* Millersburg (Iowa), població dels Estats Units a l'estat d'Iowa
* Millersburg (Kentucky), població dels Estats Units a l'estat de Kentucky
* Millersburg (Ohio), població dels Estats Units a l'estat d'Ohio
* Millersburg (Oregon), població dels Estats Units a l'estat d'Oregon
* Millersburg (Pennsilvània), població dels Estats Units a l'estat de Pennsilvània
# Millerichthys robustus

Millerichthys robustus és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Nord-amèrica: Mèxic.

## Referències

* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mirnyïta

La mirnyïta és un mineral de la classe dels òxids que pertany al grup de la crichtonita. Rep el nom de la ciutat de Mirny, a Rússia, a prop de la localitat tipus.

## Característiques

La mirnyïta és un òxid de fórmula química SrZr$^{4+}$Mg₂(Cr$^{3+}$₆Ti$^{4+}$₁₂)O$_{38}$. Va ser aprovada com a espècie vàlida per l'Associació Mineralògica Internacional l'any 2020 i publicada en febrer de 2023. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu geològic de Sibèria Central, a Novosibirsk (Rússia), amb el número de catàleg: vii-100/1.

## Formació i jaciments

Va ser descoberta a la mina Internatsionalny, al districte de Mirninsky (Sakhà, Rússia), on es troba en forma d'inclusions en pirop. Aquesta mina russa és l'únic indret de tot el planeta on ha estat descrita aquesta espècie mineral.

## Referències

* ↑ «Mirnyite» (en anglès). Mindat. [Consulta: 23 març 2022].
* ↑ Rezvukhin, Dmitriy I.; Rashchenko, Sergey V.; Sharygin, Igor S.; Malkovets, Vladimir G.; Alifirova, Taisia A.; Pautov, Leonid A.; Nigmatulina, Elena N.; Seryotkin, Yurii V. «Botuobinskite and mirnyite, two new minerals of the crichtonite group included in Cr-pyrope xenocrysts from the Internatsionalnaya kimberlite». Mineralogical Magazine, 87, 3, 01-06-2023, pàg. 433–442. DOI: https://doi.org/10.1180/mgm.2023.10 [Consulta: 7 agost 2023].
# Miquel de Rússia

Miquel de Rússia és el nom dels següents personatges:
* Miquel I de Rússia (1672-1725). Tsar de Rússia
* Miquel de Rússia (gran duc de Rússia I) (1798 - 1849).
* Miquel de Rússia (gran duc de Rússia II) (1832 - 1909).
* Miquel de Rússia (gran duc de Rússia III) (1861 - 1929).
# Momčilo Krajišnik

Momčilo Krajišnik (serbi: Момчило Крајишник) (Sarajevo, 20 de gener de 1945 - University Clinical Centre of the Republic of Srpska, 15 de setembre de 2020) fou un polític serbi de Bòsnia. Entre 1990 i 1992 va ser president de l'Assemblea Nacional de la República Sèrbia, i entre juny i desembre de 1992, un membre de la Presidència ampliada de la República Sèrbia de Bòsnia. Després de la guerra de Bòsnia es va convertir en el representant dels serbis a la Presidència a tres de Bòsnia i Hercegovina, de 1996 a 1998. El 2006 va ser declarat culpable de crims contra la humanitat durant la guerra de Bòsnia pel Tribunal Penal Internacional per a l'antiga Iugoslàvia (ICTY), i va complir condemna fins al 2013, en què fou alliberat.

## Referències

* ↑ «El TPII condemna a 27 anys la mà dreta de Karadzic». Avui, 28-09-2006. [Consulta: 11 febrer 2010].
* ↑ «Krajisnik appeal fails» (en anglès). Euronews, 17-03-2009. Arxivat de l'original el 2012-02-17. [Consulta: 11 febrer 2010].

## Enllaços externs

* Documentació sobre el procés a Momčilo Krajišnik, Tribunal Penal Internacional per a l'antiga Iugoslàvia (anglès)
# Montagny-lès-Seurre

Montagny-lès-Seurre és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 105 habitants.

## Demografia
### Població

El 2007 la població de fet de Montagny-lès-Seurre era de 105 persones. Hi havia 43 famílies, de les quals 12 eren unipersonals (4 homes vivint sols i 8 dones vivint soles), 12 parelles sense fills, 15 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 45 eren l'habitatge principal de la família, 4 eren segones residències i 5 estaven desocupats. 52 eren cases i 1 era un apartament. Dels 45 habitatges principals, 44 estaven ocupats pels seus propietaris i 1 estava llogat i ocupat pels llogaters; 5 tenien tres cambres, 15 en tenien quatre i 25 en tenien cinc o més. 29 habitatges disposaven pel capbaix d'una plaça de pàrquing. A 16 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montagny-lès-Seurre el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 4 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 4 | 55 a 59 | 8 |
| 4 | 50 a 54 | 4 |
| 8 | 45 a 49 | 4 |
| 0 | 40 a 44 | 4 |
| 4 | 35 a 39 | 0 |
| 8 | 30 a 34 | 4 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 8 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 74 persones, 57 eren actives i 17 eren inactives. De les 57 persones actives 53 estaven ocupades (29 homes i 24 dones) i 4 estaven aturades (1 home i 3 dones). De les 17 persones inactives 5 estaven jubilades, 4 estaven estudiant i 8 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Montagny-lès-Seurre hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Montagny-lès-Seurre a l'INSEE.
* Évolution et structure de la population Fitxa amb el detall de dades de Montagny-lès-Seurre a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Montauban-de-Bretagne

Montauban-de-Bretagne (en bretó Menezalban, en gal·ló Montauban) és un municipi francès, situat a la regió de Bretanya, al departament d'Ille i Vilaine. L'any 2006 tenia 4.369 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.825 | 3.024 | 3.310 | 3.759 | 3.883 | 4.042 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Claude Bazin | UMP |
| 2008- | Serge Jalu | PS |
# Montigalar

El Montigalar o Montigalar Gros és una muntanya de 464 metres que es troba al municipi de Quart, a la comarca catalana del Gironès. Al cim podem trobar-hi un vèrtex geodèsic (referència 307098001). Aquest cim està inclòs al llistat dels 100 cims de la FEEC.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Monument Nacional de les Ruïnes de Casa Grande

El Monument Nacional de les Ruïnes de Casa Grande (Casa Grande Ruins National Monument (anglès), Siwañ Waʼa Ki:ʼ (o'odham)) és una àrea protegida que gestiona el Servei de Parcs Nacionals situat entre les ciutats de Phoenix i Tucson a l'estat d'Arizona (Estats Units). L'estructura anomenada Casa Grande és de diversos pisos i parets de tova, envoltada per les restes d'edificis més petits i un mur protector. Va ser construïda a principis dels anys 1200 pels hohokam que van cultivar la vall del riu Gila. La zona de Casa Grande va ser abandonada a mitjans dels anys 1400.
El 1932, s'hi va bastir una coberta per albergar les ruïnes de la intempèrie dissenyada per l'arquitecte paisatgista Frederick Law Olmsted, Jr.

## Vegeu també

* Llista de les unitats oficials del National Park Service

## Referències

* ↑ «U.S. Board on Geographic Names». U.S. Geological Survey. Arxivat de l'original el 1 de maig 2021. [Consulta: 6 gener 2015].
* ↑ The National Parks: Index 2009–2011. GPO [Consulta: 6 gener 2015].
* ↑ «Pre-History Meets Modernity: Casa Grande Ruins National Monument». EarthArchitecture.org. [Consulta: 29 juny 2011].

## Enllaços externs

* Web oficial (anglès) (castellà)
# Muhlbach-sur-Munster

Muhlbach-sur-Munster (en alsacià Mílbe) és un municipi francès, situat a la regió del Gran Est, al departament de l'Alt Rin. L'any 2006 tenia 760 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 746 | 770 | 728 | 668 | 631 | 725 |

## Administració

Llista d'alcaldes :
| Període | Identitat | Partit |
| 2001-2008 | Jean-Martin Sengele | |
| 2008- | Patrick Althusser | |
# Muhlbach-sur-Bruche

Muhlbach-sur-Bruche (en alsacià Meelbàch) és un municipi francès, situat a la regió del Gran Est, al departament del Baix Rin. L'any 1999 tenia 611 habitants.
Forma part del cantó de Mutzig, del districte de Molsheim i de la Comunitat de comunes de la Vall de la Bruche.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 508 | 558 | 532 | 548 | 583 | 611 |

## Administració

Llista d'alcaldes :
| Període | Identitat | Partit |
| 2001-2008 | Pierre Kuntzmann | |
| 2008- | Christine Moritz | |
# Museu dels Volcans

El Museu dels Volcans era la secció de ciències del Museu de la Garrotxa. Estava situat a la torre Castanys, al bell mig del Parc Nou d'Olot. Presentava els fenòmens vulcanològics amb maquetes, ordinadors tàctils, mòduls interactius i un simulador de terratrèmols, únic a Catalunya. També s'hi presentaven els principals ecosistemes vegetals i animals. Inaugurat el 1991, va tancar el 2022, amb l'obertura de l'Espai Cràter.
El museu integrava espais interiors —d'exposició permanent i temporal— i espais exteriors —amb el jardí botànic de vegetació natural olotina i el jardí de plantes medicinals. Presentava el medi físic de la Garrotxa incidint, per una banda, en els fenòmens sísmics i vulcanològics i, per l'altra, en els principals ecosistemes. Entendre quina és la naturalesa geològica de la terra i les causes dels terratrèmols i dels volcans, i quines són les principals característiques del vulcanisme era l'objectiu de la primera part del recorregut. La segona part estava dedicada a explicar, mitjançant uns diorames, com eren els principals ecosistemes de la Garrotxa. A més de conèixer com eren els boscos de ribera, les fagedes, les rouredes, els alzinars, les zones no boscoses i els medis urbans, es presentava la gran diversitat d'espècies animals i vegetals que els habitaven. L'exposició es complementava amb un muntatge audiovisual que parlava de l'activitat sísmica i volcànica de la zona. El visitant hi podia viure una simulació d'un terratrèmol.

## Referències

* ↑ «Museu dels Volcans». Ajuntament d'Olot. Arxivat de l'original el 2021-07-28.
* ↑ «El Museu dels Volcans tanca les seves portes». Garrotxa Digital, 28-02-2022.
* ↑ «Museu dels Volcans». Patrimoni Cultural.
# Mutnovskita

La mutnovskita és un mineral de la classe dels sulfurs.

## Característiques

La mutnovskita és un sulfur de fórmula química Pb₄As₂S₆ICl. Cristal·litza en el sistema ortoròmbic en cristalls prismàtics curts de fins a 100 μm. El seu color varia de rubí a vermell fosc i fins i tot blau. La seva duresa a l'escala de Mohs és 2.
Segons la classificació de Nickel-Strunz, la mutnovskita pertany a «02.GC - Poli-sulfarsenits» juntament amb els següents minerals: hatchita, wal·lisita, sinnerita, watanabeïta, simonita, quadratita, manganoquadratita, smithita, trechmannita, aleksita, kochkarita, poubaïta, rucklidgeïta, babkinita, saddlebackita i tvalchrelidzeïta.

## Formació i jaciments

Va ser descoberta l'any 2004 a les fumaroles d'alta temperatura del volcà Mutnovsky, situat a l'óblast de Kamtxatka (Districte Federal de l'Extrem Orient, Rússia), del qual n'agafa el nom. Es tracta de l'únic indret on ha estat trobada aquesta espècie mineral.

## Referències

* ↑ «Mutnovskite» (en anglès). Mindat. [Consulta: 7 novembre 2015].
* ↑ Zelenski, Michael; Balić-Žunić, Tonči; Bindi, Luca; Garavelli, Anna; Makovicky, Emil; Pinto, Daniela; Vurro, Filippo «First occurrence of iodine in natural sulfosalts: The case of mutnovskite, Pb2AsS3(I,Cl,Br), a new mineral from the Mutnovsky volcano, Kamchatka Peninsula, Russian Federation». American Mineralogist, 91, 1, 01-01-2006, pàg. 21–28. DOI: 10.2138/am.2006.1870.